stanford-oval/wikipedia huggingface dataset:
กองพลเรือดำน้ำที่ 24 (รัสเซีย)

| กองพลเรือดำน้ำที่ 24 |
| --- | --- |

ประจำการ: ตุลาคม ค.ศ. 1985 – ปัจจุบัน
ขึ้นต่อ:  สหภาพโซเวียต (ค.ศ. 1985–1991)  รัสเซีย (ค.ศ. 1991–ปัจจุบัน)
เหล่า:  กองทัพเรือรัสเซีย
บทบาท: สงครามทางทะเล
ขึ้นกับ: ทัพเรือเหนือ
กองบัญชาการ: กัดชีเยโว
คำขวัญ: เกียรติยศ, แบบแผน, หน้าที่ (Честь, традиции, долг)
ผู้บังคับบัญชา
ผู้บัญชาการปัจจุบัน: พลเรือตรี อีกอร์ เฟโดรอฟ
กองพลเรือดำน้ำที่ 24 (รัสเซีย: Дивизия АПЛ СФ 24; อังกฤษ: 24th Submarine Division) เป็นหน่วยของกองเรือเหนือแห่งกองทัพเรือรัสเซีย ชื่อรัสเซียประกอบด้วย Дивизия (ดีวิสยา - กอง) АПЛ (เอพีแอล เป็นตัวย่อของ Атомная подводная лодка - เรือดำน้ำปรมาณู) СФ (เอสเอฟ เป็นตัวย่อของ เซเวอร์นีโฟลท - กองเรือเหนือ) และหมายเลขกองพลที่ 24 เข้าด้วยกัน
ประวัติ

ด้วยสหภาพโซเวียตเปิดตัวเรือดำน้ำติดตั้งขีปนาวุธร่อน กองทัพเรือโซเวียตได้ก่อตั้งรูปขบวนใหม่ในการดำเนินงาน
การก่อตั้งของกองพลที่ 24 ได้รับคำสั่งจากหัวหน้าเสนาธิการทหารเรือเมื่อวันที่ 11 พฤษภาคม ค.ศ. 1985 และจัดเตรียมเครื่องมือในปีเดียวกันขนานใหญ่ ซึ่งได้รับการก่อตั้งเมื่อวันที่ 30 ตุลาคม ค.ศ. 1985 เรือดำน้ำได้รับการนำมามอบหมายให้แก่กองพลที่เพิ่งจัดตั้ง โดยมีผู้บัญชาการคนแรกของกองพลคือกัปตันอันดับ 1 วลาดีมีร์ มิไคโลวิช โมนาสตีร์ชิน
ผู้บัญชาการ

กรกฎาคม ค.ศ. 1985–ตุลาคม ค.ศ. 1987 พลเรือโท วลาดีมีร์ มิไคโลวิช โมนาสตีร์ชิน
ตุลาคม ค.ศ. 1987–ธันวาคม ค.ศ. 1989 พลเรือโท นิโคเลย์ อีวาโนวิช มาซิน
ธันวาคม ค.ศ. 1989–มิถุนายน ค.ศ. 1992 พลเรือตรี บอริส เซียร์เกเยวิช บอกดานอฟ
กันยายน ค.ศ. 1992–มิถุนายน ค.ศ. 1996 พลเรือตรี เซียร์เกย์ อนาโตลีเยวิช บลิซนุค
มิถุนายน ค.ศ. 1996–กันยายน ค.ศ. 1998 พลเรือตรี อะเลคซันดร์ นีโคลาเยวิช บูคิน
กันยายน ค.ศ. 1998–สิงหาคม ค.ศ. 2000 พลเรือตรี อะเลคเซย์ วิตอลเยวิช บูริลีเชฟ
สิงหาคม ค.ศ. 2000–ไม่ทราบเดือน ค.ศ. 200? พลเรือตรี วลาดีมีร์ อีวาโนวิช โคโรเลฟ
ไม่ทราบเดือน ค.ศ. 200?–ปัจจุบัน พลเรือตรี อนาโตลี นีนาคอฟ
เรือ

เรือดำน้ำชั้นอาคูลา ชั้น I เอสเอสเอ็น แพนเทอรา (เค-317)
อาคูลา ชั้น I เอสเอสเอ็น โวลค (เค-461)
อาคูลา ชั้น I เอสเอสเอ็น เลพเพิร์ด (เค-328)
อาคูลา ชั้น I เอสเอสเอ็น ไทเกอร์ (เค-154)
อาคูลา ชั้น II เอสเอสเอ็น เว็บร์ (เค-157)
อาคูลา ชั้น II เอสเอสเอ็น เกพาร์ด (เค-335)
แหล่งข้อมูลอื่น

http://www.ww2.dk/new/navy/24dipl.htm
รณพีร์ กปูร

| รณพีร์ กปูร |
| --- | --- |
รณพีร์ในปี ค.ศ. 2022
เกิด:  (1982-09-28) 28 กันยายน ค.ศ. 1982 (42 ปี) มุมไบ รัฐมหาราษฏระ อินเดีย
ศิษย์เก่า: โรงเรียนศิลปกรรมศาสตร์ นิวยอร์กซิตี้  สถาบันละครเวทีและภาพยนตร์ลี สตราสเบิร์ก
อาชีพ: นักแสดง
ปีปฏิบัติงาน: ค.ศ. 2007 – ปัจจุบัน
คู่สมรส: อาลิยา ภัฏฏ์ (สมรส 2022)
บุตร: 1
บิดามารดา: ฤษี กปูร (พ่อ) นีตู สิงห์ (แม่)
ครอบครัว: ตระกูลกปูร ตระกูลภัฏฏ์ (โดยการแต่งงาน)
ลายมือชื่อ

รณพีร์ กปูร (ฮินดี: रणबीर कपूर; อังกฤษ: Ranbir Kapoor; เกิด 28 พฤศจิกายน ค.ศ. 1982) เป็นนักแสดงชาวอินเดียที่รู้จักกันดีจากผลงานในภาพยนตร์ภาษาฮินดี เขาเป็นหนึ่งในนักแสดงที่ได้รับค่าตัวสูงที่สุดในวงการภาพยนตร์ฮินดี และได้ปรากฏในรายชื่อ 100 ผู้ทรงอิทธิพลของฟอบส์ อินเดีย ตั้งแต่ปี ค.ศ. 2012 รณพีร์ได้รับรางวัลหลายรางวัล รวมถึงรางวัลฟิล์มแฟร์ถึง 7 รางวัล
รณพีร์เป็นลูกชายของฤษี กปูร และนีตู สิงห์ และเป็นหลานปู่ของราช กปูร โดยเขามุ่งมั่นกับการสร้างภาพยนตร์และการแสดงวิธีการแสดงที่โรงเรียนศิลปกรรมศาสตร์ นิวยอร์กซิตี้ และสถาบันละครเวทีและภาพยนตร์ลี สตราสเบิร์ก ตามลำดับ ต่อมาเขาได้ร่วมงานกับสัญชัย ลีลา ภันสาลี ในภาพยนตร์เรื่อง Black (ค.ศ. 2005) และเปิดตัวการแสดงด้วยภาพยนตร์โรแมนติกโศกนาฏกรรมของสัญชัยเรื่อง Saawariya (ค.ศ. 2007) ซึ่งล้มเหลวทั้งในด้านคำวิจารณ์และรายได้ เขายังโด่งดังจากภาพยนตร์วัยรุ่นเรื่อง Wake Up Sid ภาพยนตร์ตลกโรแมนติกเรื่อง Ajab Prem Ki Ghazab Kahani (ทั้งสองเรื่องออกฉายในปี ค.ศ. 2009) และภาพยนตร์ดราม่าการเมืองเรื่อง Raajneeti (ค.ศ. 2010)
การแสดงของรณพีร์ในบทนักดนตรีเจ้าปัญหาในภาพยนตร์เรื่อง Rockstar (ค.ศ. 2011) และบทชายหูหนวกและใบ้ที่ร่าเริงในภาพยนตร์เรื่อง Barfi! (ค.ศ. 2012) ทำให้เขาได้รับรางวัลฟิล์มแฟร์อวอร์ดสาขานักแสดงนำชายยอดเยี่ยมติดต่อกันถึงสองครั้ง ภาพยนตร์ตลกโรแมนติกเรื่อง Yeh Jawaani Hai Deewani (ค.ศ. 2013) ทำให้เขาโด่งดังยิ่งขึ้น ตามมาด้วยภาพยนตร์ที่ประสบความล้มเหลวในเชิงกระแสหลายเรื่อง ยกเว้นเรื่อง Ae Dil Hai Mushkil (2016) และ Sanju (2018) ซึ่งเขารับบทเป็นสัญชัย ทัตต์ โดยเรื่องหลังเขาได้รับรางวัลฟิล์มแฟร์อวอร์ดอีกครั้ง หลังจากพักงานไประยะหนึ่ง เขาก็ประสบความสำเร็จเชิงกระแสอีกครั้งในภาพยนตร์แฟนตาซีเรื่อง Brahmāstra: Part One – Shiva (ค.ศ. 2022) และภาพยนตร์แอคชั่นดราม่าเรื่อง Animal (ค.ศ. 2023) โดยเรื่องหลังกลายเป็นภาพยนตร์ที่ทำรายได้สูงสุดของเขาและทำให้เขาได้รับรางวัลนักแสดงนำชายยอดเยี่ยมเป็นครั้งที่สี่จากฟิล์มแฟร์อวอร์ด
นอกเหนือจากอาชีพนักแสดงแล้ว รณพีร์ยังสนับสนุนการกุศลและบรรเทาทุกข์ต่าง ๆ อีกด้วย เขายังเป็นเจ้าของร่วมของทีมฟุตบอลมุมไบซิตีเอฟซีในอินเดียนซูเปอร์ลีกอีกด้วย เขาแต่งงานกับอาลิยา ภัฏฏ์ และมีลูกสาวด้วยกันหนึ่งคน
แหล่งข้อมูลอื่น

รณพีร์ กปูร ที่อินเทอร์เน็ตมูวีเดตาเบส
รณพีร์ กปูร ที่รอตเทนโทเมโทส์
สยามพิวรรธน์

| --- | --- |

อุตสาหกรรม: ธุรกิจค้าปลีก อสังหาริมทรัพย์
ก่อตั้ง: 10 มกราคม พ.ศ. 2502  (ในชื่อ "บางกอกอินเตอร์คอนติเนนตอล โฮเต็ลส") 28 มกราคม พ.ศ. 2546 (เปลี่ยนเป็นชื่อปัจจุบัน)
ผู้ก่อตั้ง: เฉลิมชัย จารุวัสตร์
สำนักงานใหญ่: 989 อาคารสำนักงานสยามพิวรรธน์ทาวเวอร์ ถนนพระรามที่ 1 แขวงปทุมวัน เขตปทุมวัน, กรุงเทพมหานคร, ประเทศไทย
บุคลากรหลัก: ธารินทร์ นิมมานเหมินท์ (ประธาน ชฎาทิพ จูตระกูล (CEO กลุ่ม)
บริษัทแม่: เอ็ม บี เค กรุ๊ป
เว็บไซต์: www.siampiwat.com
บริษัท สยามพิวรรธน์ จำกัด เป็นบริษัทธุรกิจค้าปลีกและพัฒนาอสังหาริมทรัพย์ในประเทศไทย ปัจจุบันเป็นเจ้าของและบริหารกิจการศูนย์การค้า ได้แก่ สยามเซ็นเตอร์ สยามดิสคัฟเวอรี่ สยามพารากอน ไอคอนสยาม และสยาม พรีเมียม เอาท์เล็ต
ประวัติ

บริษัท สยามพิวรรธน์ จำกัด ก่อตั้งโดย พลเอก เฉลิมชัย จารุวัสตร์ ในชื่อ บริษัท บางกอกอินเตอร์คอนติเนนตอล โฮเต็ลส จำกัด เมื่อวันที่ 10 มกราคม พ.ศ. 2502 เพื่อบริหารและพัฒนาที่ดินจำนวน 50 ไร่ บริเวณพื้นที่ฝั่งเหนือของย่านสยาม ริมถนนพระรามที่ 1 ฝั่งขาออก เพื่อก่อสร้างโรงแรมห้าดาวระดับนานาชาติแห่งแรกของไทย คือ โรงแรมสยามอินเตอร์คอนติเนนตัล โดยเริ่มแรกจอมพลสฤษดิ์ ธนะรัชต์ นายกรัฐมนตรีในขณะนั้นมองเห็นถึงประโยชน์ทางการท่องเที่ยวจากการเข้ามาสร้างโรงแรมของกลุ่มทุนต่างชาติ จึงอนุมัติเงินทุนจากสำนักงานสลากกินแบ่งรัฐบาล รวมถึงทุนจากสถาบันการเงินขนาดใหญ่ในประเทศ เพื่อลงทุนในบริษัทดังกล่าว ต่อมา ชฎาทิพ จูตระกูล บุตรสาวของพลเอกเฉลิมชัย ได้รับช่วงต่อจากบิดาในการบริหารบริษัท
เมื่อโรงแรมดังกล่าวดำเนินการมาครบ 30 ปี บริษัทได้ดำริที่จะสร้างศูนย์การค้าใหม่ในพื้นที่ดังกล่าว จึงได้ยุติการดำเนินกิจการโรงแรมเมื่อวันที่ 30 มิถุนายน พ.ศ. 2545 หลังจากนั้นจึงดำเนินการรื้อถอนสิ่งปลูกสร้างเดิมทั้งหมด และเปลี่ยนชื่อบริษัทเป็น "บริษัท สยามพิวรรธน์ จำกัด" ซึ่งเป็นชื่อที่ได้รับพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในวันที่ 28 มกราคม พ.ศ. 2546 โดยพื้นที่ปัจจุบันเป็นที่ตั้งของศูนย์การค้าสยามพารากอน
ต่อมาใน พ.ศ. 2558 สยามพิวรรธน์ได้รวมตัวกับกลุ่มธุรกิจสยามสแควร์ และบริษัท เอ็ม บี เค จำกัด (มหาชน) ก่อตั้งสมาคมการค้าพลังสยามขึ้น เพื่อพัฒนาศูนย์การค้าในย่านสยามให้เป็นย่านค้าปลีกระดับโลก โดยสยามพิวรรธน์ได้รับงบประมาณจากสมาคมฯ จำนวน 4,300 ล้านบาท สำหรับการปรับปรุงศูนย์การค้ากลุ่มวันสยาม เช่น ปรับปรุงสยามดิสคัฟเวอรี ปรับปรุงร้านอาหารในสยามพารากอน
ตามข้อมูลจากกรมพัฒนาธุรกิจการค้า กระทรวงพาณิชย์ เมื่อวันที่ 24 กรกฎาคม พ.ศ. 2561 ผู้ถือหุ้นของสยามพิวรรธน์ ประกอบด้วย บริษัท เอ็ม บี เค จำกัด (มหาชน) ถือหุ้นใหญ่สุด 47.9771% กลุ่มบุคคลไม่เปิดเผยนาม 24.8523% ธนาคารกรุงเทพ 5.1943% ธนาคารกสิกรไทย 5.0969% นอกนั้นเป็นผู้ถือหุ้นรายอื่น ๆ และยังมีงานวิจัยบางชิ้นที่ระบุว่า สำนักงานทรัพย์สินพระมหากษัตริย์ เป็นหนึ่งในผู้ถือหุ้นของบริษัท
เมื่อวันที่ 21 มีนาคม พ.ศ. 2567 สำนักข่าวบลูมเบิร์กรายงานว่า สยามพิวรรธน์เตรียมทำการระดมทุนสาธารณะในรูปแบบการเสนอขายหุ้นครั้งแรกให้แก่สาธารณชน (IPO) ในช่วงปลายปีเดียวกัน ซึ่งบริษัทมีเป้าหมายระดมทุนให้ได้ 500–750 ล้านดอลลาร์สหรัฐ หรือ 1.8–2.7 พันล้านบาท เพื่อขยายธุรกิจในประเทศไทยและทวีปเอเชีย ซึ่งอาจรวมถึงการเข้าจดทะเบียนในตลาดหลักทรัพย์แห่งประเทศไทย ทั้งนี้ หากการระดมทุนเป็นไปตามเป้าหมาย จะเป็นการทำ IPO ครั้งใหญ่ที่สุดนับตั้งแต่การทำ IPO ของไทยประกันชีวิต ที่สามารถทำ IPO ได้ด้วยมูลค่ามากกว่า 1 พันล้านดอลลาร์สหรัฐ เมื่อสองปีก่อนหน้า
ธุรกิจของบริษัท > ศูนย์การค้า > วันสยาม

ใน พ.ศ. 2561 สยามพิวรรธน์ได้เปิดตัวเครื่องหมายการค้า "วันสยาม" สำหรับเรียกกลุ่มธุรกิจศูนย์การค้าและอาคารสำนักงานของบริษัทที่ตั้งอยู่ทางตอนเหนือของพื้นที่ย่านสยาม ถนนพระรามที่ 1 เขตปทุมวัน ซึ่งได้ทำการเช่าที่ดินจากวังสระปทุม โดยประกอบด้วยศูนย์การค้าดังนี้
สยามดิสคัฟเวอรี
สยามเซ็นเตอร์
สยามพารากอน (ร่วมทุนกับ กลุ่มเดอะมอลล์ ในนาม บริษัท สยามพารากอน ดีเวลลอปเม้นท์ จำกัด)
ธุรกิจของบริษัท > ศูนย์การค้า > ศูนย์การค้าอื่น ๆ

ไอคอนสยาม และ ไอซีเอส (ร่วมทุนกับเครือเจริญโภคภัณฑ์ และแมกโนเลีย ควอลิตี้ ดีเวล็อปเม้นต์ คอร์ปอเรชั่น ในนามบริษัท ไอคอนสยาม จำกัด และบริษัท ไอซีเอส จำกัด)
สยาม พรีเมียม เอาท์เล็ต (ร่วมทุนกับกลุ่มอสังหาริมทรัพย์ไซมอน)
กรุงเทพ
ภูเก็ต
ธุรกิจของบริษัท > อาคารสำนักงาน

อาคารสำนักงานสยามพิวรรธน์ทาวเวอร์ เป็นอาคารสำนักงานสูง 30 ชั้น เชื่อมต่อกับอาคารสยามดิสคัฟเวอรี และอาคารจอดรถสยาม นอกจากเป็นที่ตั้งสำนักงานบริษัทแล้ว ยังเป็นที่ตั้งของสำนักงานส่งเสริมการจัดประชุมและนิทรรศการ (องค์การมหาชน) อีกด้วย
ธุรกิจของบริษัท > ธุรกิจค้าปลีก

บริษัท ดิสคัฟเวอรี่ รีเทล จำกัด - จัดจำหน่ายสินค้าในโซนโอเพนสเปซ (ดิสคัฟเวอรีแล็บ) ภายในสยามดิสคัฟเวอรี
บริษัท สยามพารากอน รีเทล จำกัด - บริษัทร่วมทุนกับกลุ่มเดอะมอลล์ เพื่อดำเนินการ “พารากอน ดีพาร์ทเม้นท์สโตร์” ในสยามพารากอน
บริษัท สยามพิวรรธน์ รีเทล โฮลดิ้ง จำกัด (ชื่อเดิม บริษัท สยาม สเปเชีลลิตี้ จำกัด) - จัดจำหน่ายสินค้าในรูปแบบต่าง ๆ
บริษัท สยาม กูร์เมต์ โฮลดิ้ง จำกัด - บริหารภัตตาคาร บลู บาย อลัง ดูคาส ในไอคอนสยาม
บริษัท สยาม ทาคาชิมาย่า (ประเทศไทย) จำกัด - บริษัทร่วมทุนกับกลุ่มทาคาชิมาย่า เพื่อดำเนินการห้างสรรพสินค้าสยามทาคาชิมาย่า ในสาขาไอคอนสยาม
บริษัท สยามพิวรรธน์-ไซม่อน จำกัด - บริษัทร่วมทุนกับกลุ่มอสังหาริมทรัพย์ไซมอน จากสหรัฐ เพื่อดำเนินการศูนย์การค้าลักชูรี พรีเมียม เอาท์เล็ต จำนวน 3 แห่ง โดยหนึ่งในนั้นตั้งอยู่ในกรุงเทพมหานคร
ธุรกิจของบริษัท > ธุรกิจอื่น ๆ

บริษัท ซูพรีโม จำกัด บริษัทจัดการตลาดให้กับศูนย์การค้าในเครือ
บริษัท ดิจิมีเดีย จำกัด บริษัทจัดการตลาดในสื่อออนไลน์
บริษัท สยามอัลไลแอนซ์ แมเนจเม้นท์ จำกัด บริหารศูนย์ประชุม พารากอน ฮอลล์ และทรู ไอคอน ฮอลล์
บริษัท สยามโปรเฟสชั่นแนล แมเนจเม้นท์ จำกัด ดูแลการบริหารจัดการอสังหาริมทรัพย์ในเครือ
บริษัท ซุปเปอร์ฟอร์ซ จำกัด บริหารจัดการระบบรักษาความปลอดภัยภายในอาคารในเครือสยามพิวรรธน์
ฐานทัพเรือ

เรือรบของกองทัพเรือฝรั่งเศสที่เรอูว์นียง: (จากซ้าย) เรือลาดตระเวน Albatros, เรือฟริเกต Floréal, P400 La Rieuse และ La Boudeuse, Jonquille ของ Gendarmerie Navale, BATRAL La Grandière และ Garonne ด้านหลังเรือบรรทุกน้ำมัน และเรือเร็ว Vétiver (นอกน้ำ) .
ฐานทัพเรือ หรือ ท่าเรือทหาร (อังกฤษ: naval base, navy base หรือ military port) คือ ฐานทัพทหารที่เรือรบและเรือนาวีจอดเทียบท่าเมื่อไม่มีภารกิจในทะเลหรือต้องการเติมเสบียง เรืออาจต้องซ่อมแซมด้วย ฐานทัพเรือบางแห่งเป็นที่พักชั่วคราวของอากาศยานที่ปกติจะจอดอยู่บนเรือแต่จะได้รับการบำรุงรักษาในขณะที่เรือจอดอยู่ในท่าเรือ
ในสหรัฐอเมริกา คำสั่งทั่วไปฉบับที่ 135 ของกรมทหารเรือสหรัฐที่ออกในปี พ.ศ. 2454 เพื่อเป็นแนวทางอย่างเป็นทางการสำหรับคำศัพท์ทางกองทัพเรือ อธิบายสถานีทหารเรือว่าเป็น "สถานที่ใด ๆ ที่ใช้สร้าง ผลิต จอดเทียบเรือ ซ่อมแซม จัดหา หรือฝึกอบรมภายใต้การควบคุมของกองทัพเรือ นอกจากนี้ยังอาจรวมถึงสถานที่หลายแห่งด้วย" ในทางตรงกันข้าม ฐานทัพเรือคือ "จุดที่สามารถดำเนินการปฏิบัติการทางกองทัพเรือได้"
ในประเทศส่วนใหญ่ ฐานทัพเรือจะมีการตั้งชื่อและระบุอย่างชัดเจน
ลักษณะเฉพาะอย่างหนึ่งของราชนาวีและกองทัพเรืออื่น ๆ ที่ยึดตามประเพณีของราชนาวีอย่างใกล้ชิดคือแนวคิดเรื่องเรือรบหิน stone frigate ซึ่งเป็นฐานทัพเรือบนบกที่มีชื่อเหมือนเรือ ในตอนแรกสิ่งอำนวยความสะดวกบางอย่างมักตั้งอยู่บนเรือขนาดใหญ่เพื่อประหยัดต้นทุน และต่อมาจึงย้ายไปยังบกแต่ยังคงใช้ชื่อดั้งเดิม
ดูเพิ่ม

ฐานทัพเรือดำน้ำ
ฐานทัพอากาศ
นวลปรางค์ ตรีชิต

| นวลปรางค์ ตรีชิต |
| --- | --- |
เกิด: 30 กรกฎาคม พ.ศ. 2499 (68 ปี) นวลปราง ตรีชิต
การศึกษา: ประกาศนียบัตรวิชาชีพชั้นสูง กรุงเทพโพลีเทคนิค
อาชีพ: นางแบบ, นักแสดง
ปีที่แสดง: พ.ศ. 2521 - ปัจจุบัน
ผลงานเด่น: กุหลาบไร้หนาม (2522)   เรือมนุษย์ (2523)   สามอนงค์ (2524)   มายา (2524)  
ThaiFilmDb
นวลปรางค์ ตรีชิต (เกิดเมื่อวันที่ 30 กรกฎาคม พ.ศ. 2499) เริ่มต้นจากการเป็นนางแบบ ในยุคเดีย จบมัธยมจากหอวัง ลินดา ค้าธัญเจริญ, เพ็ญพร ไพฑูรย์, รุ่งนภา กิตติวัฒน์และดวงตา ตุงคะมณี จากการชักชวนของ  ทอม เชื้อวิวัฒน์ ช่างภาพชื่อดังในยุคนั้น เธอถูกจัดเป็นนางแบบชั้นแนวหน้า ด้วยบุคลิกที่โดดเด่น สง่างาม ใบหน้าสวยหวานแบบหยิ่งๆ ท่าเดินเหมือนนางพญา ดึงดูดสายตาผู้ที่ได้ยล ทำให้เธอมีทั้งงานเดินแบบบนแคทวอล์คให้ห้องเสื้อต่างๆ เดินชุดเจ้าสาว เดินแบบให้โรงแรมเฟิร์สคลาสในยุคนั้น เช่น โรงแรมเอเชีย, บางกอกพาเลส, ดุสิตธานี, ฮิลตั้น, เชอราตั้น ฯลฯ อีกทั้งงานถ่ายแบบลงนิตยสารต่างๆ ทั้งนิตยสารเกี่ยวกับแม่บ้าน, ปกิณกะ และสารคดี เช่น 'สตรีสาร', 'กุลสตรี', 'ขวัญเรือน' และ 'หญิงไทย' นิตยสารสำหรับผู้หญิงนำสมัย เช่น 'สาวสยาม', 'สาวสวย' และนิตยสารในแวดวงแฟชั่นและนางแบบ เช่น 'ลลนา', 'แพรว', 'เปรียว' เป็นต้น
นวลปรางค์ ตรีชิต  มีชื่อเล่นว่า "ตุ๋ย" มีชื่อจริงว่า นวลปราง ตรีชิต  ขณะที่กำลังรุ่งกับงานเดินแบบ ถ่ายแบบ ก็มีงานโฆษณาเข้ามาหลายชิ้น ด้วยหน้าตาที่สะสวย จึงไปกระทบเข้ากับสายตานักปั้นดาราอย่าง อารีย์ นักดนตรี อดีตนางเอกละครโทรทัศน์ และนักจัดละครชื่อดัง ผู้ปลุกปั้น ลินดา ค้าธัญเจริญ และ กาญจนา จินดาวัฒน์ บนเส้นทางบันเทิงมาจนปัจจุบัน อารีย์ นักดนตรี ได้ชวน  'นวลปรางค์' มาเล่นละคร โดยมอบบทเด่นให้ใน 'กุหลาบไร้หนาม' ตามด้วย 'สามอนงค์' จนโด่งดัง มีผลงานละครมากมาย แม้ช่วงต่อๆ มาจะได้รับบทเป็นตัวรอง แต่ก็มีบทเด่น เป็นสีสันของเรื่องเสมอมา
ปัจจุบันทำธุรกิจส่วนตัว

เปิดกิจการร้านตกแต่งเล็บ ชื่อ 'แอทเนล บาย นวลปรางค์ ตรีชิต'
ทำธุรกิจอาหารเสริม ป้องกันโรคมะเร็ง 'เบต้า กลูแคน บาย นวลปรางค์'
เปิดร้านก๋วยเตี๋ยว 'นวลปรางค์ นู้ดเดิ้ล บาร์ แอนด์ กริลล์'
ผลงานละคร > ผลงานละครชุด

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2542 | ละครเทิดพระเกียรติชุดใต้แสงตะวัน ตอน ธารน้ำล้น ธารน้ำพระทัย | ช่อง 7 |  |  |
| 2558 | 7 วันจองเวร | ช่องเวิร์คพอยท์ |  |  |
| 2558 | Gossip Girl Thailand | ช่อง3 |  |  |
| 2558 | I Wanna Be Sup'Tar วันหนึ่งจะเป็นซุปตาร์ | ช่องจีเอ็มเอ็ม 25 |  |  |
| 2566 | Club Friday The Series Moments & Memories รักนี้...ไม่มีลืม ตอน รักแท้เฉพาะที่ | ช่องวัน | แม่ของทันย่า |  |
| 2566 | พิภพมัจจุราช ตอน นรกในใจ | ช่อง 7 | แม่บัว |  |
2566:
ภาพยนตร์

ลูกทุ่งดิสโก้ ...(ปี 2523 : เอกรัฐ, สุพรรษา, เศรษฐา, เพ็ญพร, นวลปรางค์)
วัยสวิง ...(ปี 2523 : จตุพล, จารุณี, ไกรลาศ, นิภาพร, นวลปรางค์, ชูศรี)
พ่อปลาไหล ...(ปี 2524 : สมบัติ, เนาวรัตน์, ส.อาสนจินดา, เศรษฐา, เมตตา, สมพงษ์, พิราวรรณ, วรายุฑ, เพชรา, นันทนา, ลลนา, ทัศน์วรรณ, ธิติมา)
เทพธิดาโรงงาน ...(ปี 2525 : เกรียงไกร, จารุณี, อโนเชาว์, นวลปรางค์, ศรินทิพย์, จุรี, ไกรลาศ, วิไลวรรณ)
ข้างหลังภาพ ... (ปี 2544 : ธีรเดช, คาร่า,  นวลปรางค์, พิราวรรณ, วรรณษา, ปรีดา จุลละมณฑล)...คุณน้าของกีรติ
นางฟ้า..."(ปี 2556)
แหล่งข้อมูลอื่น

ประวัติจาก หนังดี.คอม
เก็บถาวร 2011-08-24 ที่ เวย์แบ็กแมชชีน
+
เทศบาลตำบลท่าพริกเนินทราย

| เทศบาลตำบลท่าพริกเนินทราย |
| --- | --- |
เทศบาลตำบล
ทต.ท่าพริกเนินทรายที่ตั้งสำนักงานเทศบาลตำบลท่าพริกเนินทราย
พิกัด: 12°15′17.4″N 102°33′30.4″E﻿ / ﻿12.254833°N 102.558444°E﻿ / 12.254833; 102.558444
ประเทศ:  ไทย
จังหวัด: ตราด
อำเภอ: เมืองตราด
จัดตั้ง:  • 23 สิงหาคม 2536 (สุขาภิบาลท่าพริก)  • 25 พฤษภาคม 2542 (ทต.ท่าพริก)  • 11 กันยายน 2543 (ทต.ท่าพริกเนินทราย)
การปกครอง
 • นายกเทศมนตรี: สมเดช ทวีผล
พื้นที่
 • ทั้งหมด: 41.0 ตร.กม. (15.8 ตร.ไมล์)
ประชากร (2563)
 • ทั้งหมด: 6,634 คน
 • ความหนาแน่น: 161.80 คน/ตร.กม. (419.1 คน/ตร.ไมล์)
รหัส อปท.: 05230103
ที่อยู่ สำนักงาน: เลขที่ 99 หมู่ที่ 5 ถนนสุขุมวิท ตำบลเนินทราย อำเภอเมืองตราด จังหวัดตราด 23000
เว็บไซต์: www.thaphriknoensai.go.th
 ส่วนหนึ่งของสารานุกรมประเทศไทย
เทศบาลตำบลท่าพริกเนินทราย เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 7 และบางส่วนของหมู่ที่ 1–3, 5–6 ของตำบลเนินทราย และพื้นที่ทั้งหมดของตำบลท่าพริก อำเภอเมืองตราด จังหวัดตราด เดิมมีฐานะเป็นสุขาภิบาลท่าพริกที่จัดตั้งขึ้นใน พ.ศ. 2536 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 6,634 คน
ในวันที่ 11 กันยายน 2543 กระทรวงมหาดไทยให้เปลี่ยนชื่อเทศบาลตำบลท่าพริกเป็นเทศบาลตำบลท่าพริกเนินทราย เพื่อความเหมาะสมและสอดคล้องตามเจตนารมณ์ของประชาชนในเขตเทศบาล และต่อมาในวันที่ 9 กรกฎาคม พ.ศ. 2547 กระทรวงมหาดไทยให้ยุบองค์การบริหารส่วนตำบลท่าพริกรวมกับพื้นที่เทศบาลตำบลท่าพริกเนินทราย จึงทำให้เขตเทศบาลครอบคลุมตำบลท่าพริกทั้งหมด
พื้นที่เทศบาลตำบลตั้งอยู่ทางทิศตะวันออกของอำเภอเมืองตราด อยู่ห่างจากที่ว่าการอำเภอเมืองตราดประมาณ 9 กิโลเมตร ศาลากลางจังหวัดตราดประมาณ 7.6 กิโลเมตร อยู่ห่างจากกรุงเทพมหานครประมาณ 324 กิโลเมตร มีพื้นที่ชุมชนขนานไปกับทางหลวงแผ่นดินหมายเลข 3 (ถนนสุขุมวิท) และเป็นพื้นที่รองรับประชากรและมีการขยายตัวของชุมชนเมืองที่รองรับความเจริญเติบโตของเทศบาลเมืองตราด รวมถึงเป็นที่ตั้งของศูนย์ราชการหลายแห่ง มีพื้นที่รับผิดชอบ 41.0 ตารางกิโลเมตร
แหล่งข้อมูลอื่น

เว็บไซต์เทศบาลตำบลท่าพริกเนินทราย
| ด ค กองค์กรปกครองส่วนท้องถิ่นระดับล่างในจังหวัดตราด |
| --- | --- | --- |
| เทศบาลเมือง | ตราด |  |
| เทศบาลตำบล |  เกาะช้าง  เกาะช้างใต้  เขาสมิง  คลองใหญ่  ชำราก  ตะกาง  ท่าพริกเนินทราย  น้ำเชี่ยว  บ่อพลอย  แสนตุ้ง  หนองบอน  หนองเสม็ด  หาดเล็ก  แหลมงอบ  |  |
| องค์การบริหารส่วนตำบล |  เกาะกูด  เกาะหมาก  เขาสมิง  คลองใหญ่ (อำเภอคลองใหญ่)  คลองใหญ่ (อำเภอแหลมงอบ)  ช้างทูน  ด่านชุมพล  ท่ากุ่ม  ท่าโสม  ทุ่งนนทรี  เทพนิมิต  นนทรีย์  เนินทราย  บางปิด  บ่อพลอย  ประณีต  ไม้รูด  วังกระแจะ  วังตะเคียน  สะตอ  แสนตุ้ง  หนองคันทรง  หนองโสน  ห้วงน้ำขาว  ห้วยแร้ง  หาดเล็ก  แหลมกลัด  แหลมงอบ  อ่าวใหญ่  |  |
เส้นทางพลิกผันของราชันอมตะ

| --- | --- |
เส้นทางพลิกผันของราชันอมตะ
望まぬ不死の冒険者 (Nozomanu Fushi no Bōkensha)
แนว: ดาร์ค แฟนตาซี
นวนิยายชุด
เขียนโดย: ยู โอคาโนะ
สำนักพิมพ์: Shōsetsuka ni Narō
วางจำหน่ายตั้งแต่: 22 กันยายน พ.ศ. 2559 – ปัจจุบัน
ไลต์โนเวล
เขียนโดย: ยู โอคาโนะ
วาดภาพโดย: Jaian
สำนักพิมพ์: Overlap
สำนักพิมพ์ภาคภาษาไทย: เดกซ์เพรส
ในเครือ: Overlap Novels
กลุ่มเป้าหมาย: ชาย
วางจำหน่ายตั้งแต่: 25 ตุลาคม พ.ศ. 2560 – ปัจจุบัน
จำนวนเล่ม:  12  4
มังงะ
เขียนโดย: ยู โอคาโนะ
วาดภาพโดย: ไฮจิ นากาโซเนะ
สำนักพิมพ์: Overlap
สำนักพิมพ์ภาคภาษาไทย: เดกซ์เพรส
นิตยสาร: Comic Gardo
กลุ่มเป้าหมาย: โชเน็ง
วางจำหน่ายตั้งแต่: 24 พฤศจิกายน พ.ศ. 2560 – ปัจจุบัน
จำนวนเล่ม:  11  6
อนิเมะโทรทัศน์
กำกับโดย: โนริอากิ อากิตะยะ
เขียนบทโดย: ยูกิ ซึกาวาระ
ดนตรีโดย: ชุน นาริตะ
สตูดิโอ: คอนเน็ก
ถือสิทธิ์โดย: มิวส์ คอมมิวนิเคชัน
เครือข่าย: เอที-เอกซ์, โตเกียวเอ็มเอกซ์, ซัน, บีเอส เอ็นทีวี
เครือข่ายภาษาไทย: เน็ตฟลิกซ์, ครันชีโรล, ปีลีปีลี, Muse Thailand
ฉาย:  8 มกราคม พ.ศ. 2567  – ปัจจุบัน
ตอน: 11
เส้นทางพลิกผันของราชันอมตะ (ญี่ปุ่น: 望まぬ不死の冒険者, โรมาจิ: Nozomanu Fushi no Bōkensha) เป็นซีรีส์ไลต์โนเวลญี่ปุ่นที่เขียนโดยยู โอคาโนะ และวาดภาพโดย Jaian ได้รับการตีพิมพ์ต่อเนื่องออนไลน์ผ่านทางเว็บไซต์จัดพิมพ์นวนิยายที่ผู้ใช้สร้างขึ้นโชเซ็ตสึกะ นิ นาโรตั้งแต่เดือนกันยายน พ.ศ. 2559 ต่อมาถูกตีพิมพ์โดยสำนักพิมพ์ Overlap ซึ่งตีพิมพ์ไปแล้วจำนวน 12 เล่มตั้งแต่เดือนตุลาคม พ.ศ. 2560 ภายใต้สำนักพิมพ์ Overlap Novels
มังงะที่ดัดแปลงโดยไฮจิ นากาโซเนะ ได้รับการตีพิมพ์ในเว็บไซต์ Comic Gardo ของ Overlap ตั้งแต่เดือนพฤศจิกายน พ.ศ. 2560 โดยมีการรวบรวมเป็นเล่ม (ทังโกบง) ออกเป็น 11 เล่ม ณ เดือนพฤษภาคม พ.ศ. 2566 ซีรีส์โทรทัศน์อนิเมะดัดแปลงโดยสตูดิโอคอนเน็ก มีกำหนดออกอากาศในเดือนมกราคม พ.ศ. 2567
แหล่งข้อมูลอื่น

นวนิยายเว็บ ที่โชเซ็ตสึกะ นิ นาโร (ในภาษาญี่ปุ่น)
เว็บไซต์ทางการไลต์โนเวล (ในภาษาญี่ปุ่น)
เว็บไซต์ทางการมังงะ (ในภาษาญี่ปุ่น)
เว็บไซต์ทางการอนิเมะ (ในภาษาญี่ปุ่น)
เส้นทางพลิกผันของราชันอมตะ (นิยาย) ที่เครือข่ายข่าวอนิเมะ
| ด ค กคอนเน็กต์ |
| --- | --- |
ซีรีส์โทรทัศน์:  ราชันย์โลหิตรัตติกาล (พ.ศ. 2556–2557)  Chaos Dragon (พ.ศ. 2558)  Ange Vierge (พ.ศ. 2559)  Armed Girl's Machiavellism (พ.ศ. 2560)  โศกนาฏกรรมต่างโลกเริ่มต้นจากเดธมาร์ช (พ.ศ. 2561)  Senryu Girl (พ.ศ. 2562)  อุตส่าห์มีคนมาชอบทั้งที ทำไมต้องเป็นยัยนี่ด้วยนะ (พ.ศ. 2562)  น้องสาวดีเด่นโรงเรียนมหาเวท (พ.ศ. 2564)  สโลว์ลูป (พ.ศ. 2565)  เรื่องอลวน คน ปีศาจ (พ.ศ. 2566)  เส้นทางพลิกผันของราชันอมตะ (พ.ศ. 2567)  เรื่องจริงหลังไมค์ของคู่หูยัยนักพากย์ (พ.ศ. 2567) 
โอวีเอ/โอเอ็นเอ:  Bonjour Sweet Love Patisserie (พ.ศ. 2557–2558)  อลิสในแดนมรณะ (พ.ศ. 2557–2558)  ราชันย์โลหิตรัตติกาล: Valkyria no Ōkoku-hen (พ.ศ. 2558)  ราชันย์โลหิตรัตติกาล II (พ.ศ. 2559–2560)  Monster Strike: Rain of Memories (พ.ศ. 2559)  Armed Girl's Machiavellism (พ.ศ. 2560)  ราชันย์โลหิตรัตติกาล III (พ.ศ. 2561–2562)  ราชันย์โลหิตรัตติกาล: Kieta Seisō-hen (พ.ศ. 2563)  ราชันย์โลหิตรัตติกาล IV (พ.ศ. 2563–2564)  อุตส่าห์มีคนมาชอบทั้งที ทำไมต้องเป็นยัยนี่ด้วยนะ (พ.ศ. 2563)  ราชันย์โลหิตรัตติกาล Final (พ.ศ. 2565) 
เกี่ยวข้อง:  ซิลเวอร์ลิงก์ 
 หมวดหมู่
เจสสิกา ภาสะพันธุ์

| เจสสิกา ภาสะพันธุ์ |
| --- | --- |
เกิด: 13 พฤษภาคม พ.ศ. 2531 (36 ปี) เจสสิกา ภาสะพันธุ์
อาชีพ: นักแสดง
ปีที่แสดง: พ.ศ. 2553 - ปัจจุบัน
ผลงานเด่น: วิฬาร จาก ละคร รักนี้หัวใจมีครีบ  นาถสุดา / นาถ จาก ละคร มณีสวาท  วรปาณี / วร จากละคร ไอ้คุณผี
สังกัด: สถานีโทรทัศน์ไทยทีวีสีช่อง 3 (2553–2558)
ฐานข้อมูล
IMDb
เจสสิกา ภาสะพันธุ์ (ชื่อเล่น เจสซี่; เกิด 13 พฤษภาคม พ.ศ. 2531) เป็นนักแสดงชาวไทย
ประวัติ

เจสสิกา ภาสะพันธุ์  เกิดเมื่อวันที่ 13 พฤษภาคม พ.ศ. 2531 ที่สหรัฐ จนกระทั่งอายุได้ 3 ปี จึงย้ายมาอยู่ที่ประเทศไทย เข้าสู่วงการโดยการเป็นเอ็กซ์ตร้าและแคสโฆษณาจนได้เล่นหนังเรื่องเฉือน และได้มาเล่นละครช่อง 3 จนปัจจุบัน
การศึกษา

ระดับมัธยมศึกษา: โรงเรียนราชินี
ระดับปริญญาตรี: คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ (รุ่นเดียวกับ กันยรินทร์ นิธินพรัศม์, ชิดจันทร์ ห่ง, สุชาร์ มานะยิ่ง)
ผลงาน > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2553 | ปฐพีเล่ห์รัก | รุ่งอรุณ กรุ่นกาแฟ (โอเลี้ยง) | ช่อง 3 |
| 2555 |  รักประกาศิต  | มัลลิกา (มอลลี่) | ช่อง 3 |
| 2555 | รักนี้หัวใจมีครีบ | วิฬาร์ | ช่อง 3 |
| 2556 | มณีสวาท | นาถสุดา สิทธิรัช | ช่อง 3 |
| 2556 | ไอ้คุณผี | วรปาณี | ช่อง 3 |
| 2557 | คู่ปรับสลับร่าง | แพรทอง | ช่อง 3 |
| 2557 | รักนี้เจ้จัดให้ | อิงอร | ช่อง 3 |
| 2557 |  ลูกสาวพ่อมด | มะนาว | ช่อง 3 |
| 2557 |  รอยรักหักเหลี่ยมตะวัน | อาเบะ มิโยโกะ | ช่อง 3 |
| 2557 | รักต้องอุ้ม  | แพท | ช่อง 3 |
| 2558 | ไฟล้างไฟ | ดลฤดี (ดีดี้) | ช่อง 3 |
| 2559 | บัวแล้งน้ำ | จิตพิสุทธิ์ นิตินันท์ (จิตส์) | PPTV |
| 2559 | มือปราบสายเดี่ยว | จิดาภา / จิตรนภา สกุลเจริญทรัพย์ (จีจี้) | ช่อง 3 |
| 2559 | ดัง หนี ดับ | ริดา | True4U |
| 2561 | คุณแม่สวมรอย | ดาริกา สุธารักษ์ | ช่อง 3 |
| 2563 | เมียอาชีพ | เมนี่ | ช่อง 3 |
| 2563 | ร้อยเล่ห์มารยา | เพื่อนของเอมสมัยเรียน (รับเชิญ) | ช่อง 3 |
| 2564 | Let's Fight Ghost คู่ไฟท์ไฝว้ผี | โบว์ (รับเชิญ) | True4U |
| 2566 | ใต้เงาตะวัน | จี๊ด | ช่อง 3 |
ผลงาน > ซีรีส์

| ปี | เรื่อง | บทบาท |
| --- | --- | --- |
| 2558 | Club Friday The Series 6 ความรักไม่ผิด ตอน ผิดที่ไว้ใจ | อีฟ |
| 2565 | The Warp Effect รูปลับรหัสวาร์ป | บิว |
| 2567 | ข้า/ฆ่า/ค่า Undersell Killer | ... |
ผลงาน > ซิทคอม

| ปี | เรื่อง | บทบาท |
| --- | --- | --- |
| 2566 | เป็นต่อ 2023 ตอน เกลือจิ้มเกลือ | เอิร์น |
ผลงาน > ภาพยนตร์

ภาพยนตร์เฉือน คู่กับ เป้ อารักษ์
ภาพยนตร์เรื่องอันธพาล
ภาพยนตร์เรื่องกาฝาก (ทางช่องทรู)
ภาพยนตร์เรื่องเบญจเพส
บันทึกกรรม ตอนส่อง
หนังดังสุดสัปดาห์ เรื่อง ถ้าไม่ขำขอให้ฟ้าผ่า
หนังดังสุดสัปดาห์ เรื่อง กองร้อยล่าผี
ผลงาน > มิวสิควีดีโอ

เพลง ที่สุดในโลก - Instinct
เพลง อย่าเอาเขามาเกี่ยวเรื่องนี้ - นิว จิ๋ว
เพลง คืนนี้สบาย - Tattoo Colour
เพลง  หน้าที่ตัวสำรอง - จีรวัลย์ สอนสะอาด
ผลงาน > หนังสั้น

Poscard from next door รับบทเป็น เพียงตา
รักจริงปิ๊งเก้อ ตอน Remember - Replace รักครั้งหนึ่ง..คิดถึงตลอดไป รับบท ส้ม
แหล่งข้อมูลอื่น

เจสสิกา ภาสะพันธุ์ ที่อินสตาแกรม
เฟซบุ๊คแฟนเพจเจสสิกา
Jessica Pasaphan ที่อินเทอร์เน็ตมูวีเดตาเบส
สมเด็จพระราชาธิบดีเลตซีที่ 3 แห่งเลโซโท

| สมเด็จพระราชาธิบดีเลตซีที่ 3 แห่งเลโซโท |
| --- | --- |
 เดวิช โมฮาโต เบียง เซเอโซ สมเด็จพระราชาธิบดีเลตซีที่ 3 แห่งเลโซโท

พระมหากษัตริย์แห่งราชอาณาจักรเลโซโท
ครองราชย์: 7 กุมภาพันธ์ พ.ศ. 2539 - ปัจจุบัน (28 ปี 313 วัน)
รัชกาลก่อนหน้า: สมเด็จพระราชาธิบดีโมโชโชที่ 2 แห่งเลโซโท
รัชกาลถัดไป: ยังอยู่ในราชสมบัติ
ประสูติ: 17 กรกฎาคม พ.ศ. 2506 (61 ปี)
พระอัครมเหสี: สมเด็จพระราชินีมาเซเนต โมฮาโต เซเอโซ
พระราชบุตร: 3 พระองค์
สมเด็จพระราชาธิบดีเลตซีที่ 3 แห่งเลโซโท
ราชวงศ์: ราชอาณาจักรเลโซโท
พระราชบิดา: สมเด็จพระราชาธิบดีโมโชโชที่ 2 แห่งเลโซโท
พระราชมารดา: สมเด็จพระราชินีมาโมฮาโตแห่งเลโซโท
สมเด็จพระราชาธิบดีเลตซีที่ 3 แห่งเลโซโท (อังกฤษ: Letsie III of Lesotho) ทรงเป็นพระมหากษัตริย์และประมุขแห่งรัฐของราชอาณาจักรเลโซโท
พระราชประวัติ

พระองค์เสด็จพระราชสมภพเมื่อวันที่ 17 กรกฎาคม พ.ศ. 2506 เป็นพระราชโอรสในสมเด็จพระราชาธิบดีโมโชโชที่ 2 แห่งเลโซโทและสมเด็จพระราชินีมาโมฮาโตแห่งเลโซโท มีพระราชอนุชา 1 พระองค์ คือ เจ้าชายซีอีโซแห่งเลโซโท และพระกนิษฐภคินี 1 พระองค์ คือ เจ้าหญิงคอนสแตนซ์ มาเซเอโซแห่งเลโซโท ทรงโปรดการเล่นกีฬาเทนนิส และทรงสนพระราชหฤทัยในด้านการเกษตร